МОДЕЛ УГОВОРА

Напомена:
Mодел уговора представља садржину уговора који ће бити закључен са изабраним понуђачем. Модел уговора мора бити попуњен.

УГОВОР
о извођењу конзерваторско рестаураторских радова на грађевини са аркадама на археолошком налазишту Царичин град


Закључен између:
Републичког завода за заштиту споменика културе
са седиштем у Београду, улица Радослава Грујића бр.11, 
ПИБ: 100291710, Матични број: 07010028, Шифра делатности: 91.03
Број рачуна: 840-517664-09 Управа за јавна плаћања - Београд,
Телефон: 011/2454-786
кога заступа Горан Васић, в.д. директора
(у даљем тексту: Наручилац)

и

______________________________________________________________
са седиштем у ___________________, улица ________________________, 
ПИБ: ________________________ Матични број: __________________________
Број рачуна: _____________________ Назив банке: _____________________,
Телефон: ____________________
кога заступа ________________________(име и презиме) _____________ (функција)
(удаљем тексту: Привредни субјект),

Основ уговора:
ЈН Број:28-оп/24
Број и датум одлуке о додели уговора:____________.
Понуда изабраног понуђача бр. ______ од ____________(попуњава понуђач)


УГОВОРНЕ СТРАНЕ КОНСТАТУЈУ:
- да је Наручилац, на основу Закона о јавним набавкама („Службени гласник РС“ бр. 91/19) спровео отворени поступак јавне набавке број 28-оп/24, чији је предмет набавка конзерваторско рестаураторских радова на грађевини са аркадама на археолошком налазишту Царичин град; 
- Наручилац је јавни позив и документацију објавио на Порталу јавних набавки;
- да је Привредни субјект доставио (заједничку/са подизвођачем) понуду број ___________ од ________ 2024. године (попуњава понуђач), која се налази  у прилогу Уговора и саставни је део Уговора;
- да је Наручилац на основу Одлуке о додели уговора број ____________(попуњава наручилац), доделио Привредном субјекту Уговор о набавци конзерваторско рестаураторских радова на грађевини са аркадама на археолошком налазишту Царичин град;
- да ће Привредни субјект извршење уговорних обавеза по овом Уговору делимично поверити Подизвођачу ___________________ (попуњава наручилац).
- да Наручилац овај уговор закључује на основу члана 151. Закона о јавним набавкама.

Предмет Уговора

Члан 1.
	Предмет овог Уговора је извођење конзерваторско рестаураторских радова на грађевини са аркадама на археолошком налазишту Царичин град.
Предмет Уговора и услови за извођење радова ближе су одређени конкурсном документацијом и понудом Привредног субјекта број _____________ од ______________ године.
Ради извршења радова који су предмет овог Уговора Привредни субјектсе обавезује да обезбеди раднике, материјал, опрему, изврши све припремно-завршне радове, као и све друго неопходно за потпуно извршење радова који чине предмет овог Уговора.
Реализацију овог Уговора испред Наручиоца пратиће Бојана Михаљевић.

Члан  2.
Уговорне стране су сагласне да је Привредни субјект до дана потписивања овог Уговора упознат са свим условима под којима ће се изводити радови, као што су локација објекта, приступ објекту, могућност нормалног извођења радова на објекту, и да је те услове прихватио такве какви јесу, па из тих разлога не може тражити никакве промене Уговора.
Привредни субјект потписом овог Уговора изјављује да је упознат са пројектно-техничком документацијом на основу које се изводе предметни радови, да је исту брижљиво проучио, као и да иста нема недостатака. 
Привредни субјект нема право да мења пројектно-техничку документацију, нити може, без претходне писмене сагласности Наручиоца да одступа од исте.
	
Уговорена вредност-цена
Члан   3.
Уговорена цена свих радова износи _________________ динара без ПДВ-а, односно _____________ динара са ПДВ-ом и  добијена је на основу јединичних цена из усвојене понуде Привредног субјекта дате на основу предмера радова. 
	Уговореним јединичним ценама обухваћене су и све таксе и остале обавезе прописане у моменту закључења Уговора, као и други непоменути издаци потребни за потпуно извршење овог Уговора. 
	Јединичне цене су фиксне  и не могу се мењати.
Коначна цена изведених радова утврдиће се на основу стварно изведених количина уписаних и оверених од стране Наручиоца у грађевинској књизи и јединичних цена из усвојене понуде Привредног субјекта са предмером и предрачуном радова.
Уколико су количине стварно изведених радова уписаних у грађевинској књизи и оверених од стране Наручиоца веће од количина предвиђених у предмеру из усвојене понуде Привредног субјекта, исте ће се сматрати вишком радова и поступиће се у складу са чланом 5.  овог Уговора
Уколико су количине стварно изведених радова уписаних у грађевинској књизи и оверених од стране Наручиоца мање од количина предвиђених у предмеру из усвојене понуде Привредног субјекта, Наручилац ће платити Привредном субјекту само стварно изведене радове на основу јединичних цена из понуде.

Члан   4.
Привредни субјект се обавезује да ће уговорене радове обрачунавати по привременим ситуацијама на основу количина изведених радова по грађевинској књизи, обострано оверених и јединичних цена из усвојене понуде Привредног субјекта.
	Овера и плаћање привремених ситуација од стране Наручиоца мора бити реализована у року не дужем од 45 дана од дана испостављања ситуације.
	Уколико Наручилац оспори испостављену привремену ситуацију у једном делу, дужан је да исплати неспорни део ситуације, а спорни део се има решити са следећом привременом ситуацијом, уколико се уговорне стране другачије не договоре. 	
	Наручилац ће извршење радова по овом Уговору плаћати на следећи начин:
1. [bookmark: _Hlk70341700]_________%од вредности изведених радова путем бескаматног аванса, након обострано потписаног Уговора (уколико се тражи аванс, не већи од 30%); 
1. __________%од вредности изведених радова по месечним  привременим ситуацијама;
1. 10 % од вредности изведених радова плаћа Наручилац после завршених радова у уговореном року.

Наручилац ће извршити плаћање тек након што му Привредни субјект достави банкарску гаранцију за повраћај авансног плаћања (уколико се тражи аванс) и банкарску гаранцију за испуњење уговорних обавеза, обе издате од стране пословне банке Привредног субјекта на начин како је то дефинисано у Конкурсној документацији за јавну набавку бр. 28-оп/24.
Примљени износ на име аванса Привредни субјект је дужан правдати на тај начин што ће сваку испостављену привремену ситуацију, умањити сразмерно проценту примљеног аванса, тако да закључно са последњом ситуацијом за месец када се радови имају по Уговору завршити оправда примљени аванс у потпуности.  
Наручилац задржава право да плаћање доспеле ситуације изврши у складу са могућностима извршења буџета Републике Србије, имајући у виду расположиве месечне квоте. 

Вишак радова 
Члан 5.
Уколико су количине стварно изведених радова уписаних у дневнику радова и оверених од стране Наручиоца веће од количина предвиђених у предмеру из усвојене понуде Привредног субјекта, исте ће се сматрати вишком радова.
	Јединичне цене за све позиције из предмера радова усвојене понуде Привредног субјекта, а за које се утврди постојање вишка су фиксне и непроменљиве. 
За вишак радова до 10 % у односу на  уговорене количине из предмера радова усвојене понуде Привредног субјекта, потребно је да Привредни субјект застане са том врстом радова и писмено обавести Наручиоца. 
Уколико је Наручилац сагласан да прихвати вишак радова Привредни субјект  ће извести радове након добијања писмене сагласности Наручиоца.
Уговорени вишкови радова не представљају измену овог Уговора у складу са чланом 157. став 5. Закона о јавним набавкама („Службени гласник РС“, бр. 19/91).

Рок за завршетак радова
Члан   6.
	Привредни субјект се обавезује да уговорене радове изведе у року од ___________ дана (максимално 50 дана), рачунајући од дана увођења у посао од стране Наручиоца.		
Рок за завршетак извођења радова се продужава на захтев Привредног субјекта:
		- у случају прекида радова који траје дуже од 2 дана а није изазван кривицом Привредног субјекта;
		- у случају елементарних непогода (земљотрес, поплава, пожар), као и другим догађајима са карактером „више силе“; 
		- услед извођења вишкова радова;
		- услед измене пројектно-техничке документације по налогу Наручиоца под условом да обим радова по измењеној пројектно-техничкој документацији знатно превазилази обим уговорених радова. 
		Писмени захтев за продужењем уговореног рока Привредни субјект упућује Наручиоцу.
		Уговорени рок је продужен када уговорне стране о томе постигну писмени споразум, о чему ће се сачинити Анекс овог Уговора.
		Ако Привредни субјект падне у доцњу са извођењем радова, нема право на продужење уговореног рока због околности које су настале у време доцње.
		Уколико атмосферске и климатске прилике током извођења радова буду изузетно неуобичајене за конкретно годишње доба и по свом интензитету су такве да могу утицати на квалитет извођења појединих радова, Наручилац ће признати право Привредном субјекту на продужење рока за време трајања истих.
		Рок за продужење извођења радова услед неуобичајених и неповољних атмосферских и климатских прилика ће бити продужен за онај период како то буде наведено у грађевинском дневнику овереном од стране Привредног субјекта и Наручиоца.  

Уговорна казна
Члан  7.
		Уколико Привредни субјект не заврши радове у уговореном року, дужан је да плати уговорну казну у висини 0,5‰ (пола промила) за сваки дан закашњења од укупно уговорене вредности, с тим што укупан износ казне не може бити већи од 5% од вредности укупно уговорених радова.
		Наплату уговорне казне Наручилац ће извршити, без претходног пристанка Привредног субјекта, умањењем рачуна наведеног у окончаној ситуацији. 


Обавезе Привредног субјекта
                                                                   Члан  8.
		Обавезе Привредног субјекта су:
		- да свој рад синхронизује у складу са радом у објекту;
		- да обезбеди да се радници придржавају реда и правила који важе у објекту; 
		- да обезбеди да се радници строго придржавају мера заштите на раду; 
		- да радове изведе у складу са важећим прописима;
		- да по завршеним радовима одмах обавести Наручиоца да је завршио радове и да је спреман за њихов квантитативни и квалитативни пријем од стране Наручиоца;
		-да испуни све уговорене обавезе стручно, квалитетно и према важећим стандардима за ту врсту послаи у  уговореном року;
-да обезбеди благовремену набавку материјала и опреме потребне за извођење уговором преузетих радова.
-да обезбеди безбедност свих лица на градилишту (радника, запослених, странака ), као и одговарајуће обезбеђење складишта својих материјала и опреме, тако да Наручилац радова буде ослобођен свих одговорности према државним органима у погледу прописа о безбедности и здравља на раду, прописа о заштити животне средине, као и радно – правних прописа за време укупног трајања извођења радова до предаје радова Наручиоцу;
-  да уредно води све књиге предвиђене законом и другим прописима Републике Србије, а који регулишу ову област;
- да омогући вршење стручног надзора на објекту;
- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или поновно извођење радова, или убрза извођење радова када је запао у доцњу у погледу уговорених рокова извођења радова;
- да поступи по захтеву Наручиоца за убрзањем радова и када није запао у доцњу у погледу уговорених радова, с тим да трошкове по овом основу сноси Наручилац;
-да продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
- да гарантује квалитет изведених радова и употребљеног материјала;
- да истакне градилишну таблу.
		Отклањању недостатка у гарантном року за изведене радове Привредни субјект мора да приступи у року од 5 дана.
		Привредни субјект мoрa бити oсигурaн oд oдгoвoрнoсти зa штeту кojу мoжe причинити другoj уговорној стрaни, oднoснo трeћeм лицу.


Обавезе Наручиоца 
Члан  9.
		Обавезе Наручиоца су:
		- да Привредног субјекта уведе у посао и омогући му несметано извођење радова;
                        -да благовремено у складу са одредбама овог Уговора, врши оверу испостављених ситуација;
                        - да редовно измирује обавезе према Привредном субјекту за завршене радове на основу привремених ситуација и окончаних ситуација;
		- да од Привредног субјекта прими изведене радове у складу са одредбама овог Уговора.		
Осигурање и гаранције
Члан  10.
		Привредни субјект је дужан да Наручиоцу преда одговарајуће средство финансијског обезбеђења за испуњење уговорних обавеза и отклањање недостатака у гарантном року, на начин како је то дефинисано Конкурсном документацијом за јавну набавку бр. 28-оп/24.
		Привредни субјект се обавезује да у тренутку закључења овог Уговора, а најкасније у року од 7 (седам) дана од дана закључења овог Уговора испостави у корист Наручиоца банкарску гаранцију за извршење уговорних обавеза, на вредност од 10% од уговорене вредности радова без ПДВ-а.
		Рок важности банкарске гаранције за испуњење уговорних обавеза је 30 дана дужи од истека рока за завршетак радова, уз могућност продужетка, у зависности од рока за продужење радова. 
		Привредни субјект се обавезује да у тренутку примопредаје радова, преда Наручиоцу банкарску гаранцију за отклањање недостатака у гарантном року у висини од 10% од вредности радова без ПДВ-а. 
		Рок важења банкарске гаранције за отклањање грешака у гарантном року је 5 (пет) дана дужи од гарантног рока.
		Наручилац има  право да тражи продужење банкарске гаранције за отклањање недостатака у гарантном року уколико Привредни субјект на писмени позив Наручиоца не отклони недостатке у извођењу радова, односно не усклади квалитет материјала и извођења са захтевима Наручиоца. 
		Банкарску гаранцију за отклањање недостатака у гарантном року Наручилац сме да наплати уколико Привредни субјект не отпочне са отклањањем недостатака у року од 5 дана од дана пријема писменог захтева Наручиоца. 
		У том случају Наручилац може ангажовати другог Привредног субјекта и недостатке отклонити по тржишним ценама у складу са правним стандардом о пажњи  доброг привредника.
		Уколико Привредни субјект у наведеном року не обезбеди и преда Наручиоцу банкарску гаранцију за отклањање недостатака у гарантном року у висини од 10% од уговорене вредности биће му задржано 10% од укупне цене Уговора.
		Гарантни рок на изведене конзерваторско рестаураторске радове je десет година од дана сачињавања записника о предаји радова
                        Привредни субјект је дужан да осигура извођење радова код осигуравајуће организације на уговорени износ за све време трајања радова, тј, до предаје радова Наручиоцу и потписивања Записника о примопредаји. 

Извођење уговорених радова
Члан  11.
		Укупан употребљени материјал мора да буде у складу са пројектном документацијом и описом датим у конкурсној документацији.
		Уколико Наручилац утврди да употребљени материјал не одговара стандардима и техничким прописима, он га одбија и забрањује његову употребу. У случају спора меродаван је налаз овлашћене организације за контролу квалитета.
		Привредни субјект је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара траженом квалитету.

Преузимање радова и коначни обрачун
Члан 12.
		Привредни субјект ће обавестити Наручиоца о завршетку уговорених радова уписивањем у дневник радова.
		Примопредаја и коначни обрачун изведених радова врши заједничка комисија коју чине овлашћени представници Привредног субјекта и  Наручиоца. 
		Преузимање се врши уз записник, од стране представника Наручиоца и представника Привредног субјекта, најкасније у року од 15 дана од дана завршетка радова.
		Грешке, односно недостатке које утврди Наручилац у току извођења или приликом преузимања и предаје радова, Привредни субјект мора да отклони без одуговлачења. 
		Уколико те недостатке Привредни субјект не почне да отклања у року од 5 дана и ако их не отклони у споразумно утврђеном року са додатком свих трошкова које је  претрпео  Наручилац, он ће радове уступити другом извођачу на рачун Привредног субјекта.
		Евентуално уступање отклањања недостатака другом Привредном субјекту Наручилац ће учинити по тржишним ценама и у складу са правним стандардом о пажњи доброг привредника.
		Коначни обрачун се испоставља истовремено са записником о примопредаји радова али не касније од 15 дана. У коначном обрачуну обрачунате су све коначне обавезе између Привредног субјекта и Наручиоца.

Коначни обрачун

Члан. 13.
		Коначна количина и вредност радова по овом Уговору утврдиће се на основу количина стварно изведених радова уписаних у грађевинској књизии оверених од стране Наручиоца и усвојених јединичних цена из понуде које су фиксне и непроменљиве. 
Коначним обрачуном се обухватају сви радови изведени на основу овог Уговора укључујући и вишкове односно мањкове радова.
Ако Наручилац без оправданог разлога одбије учешће у коначном обрачуну или одуговлачи са својим учешћем у изради обрачуна, Привредни субјект може да изврши обрачун и да о томе обавести Наручиоца. Ово право има и  Наручилац.
Свака од уговорних страна сноси трошкове свог учешћа у изради коначног обрачуна.


Члан  14.
	Привредном субјекту ће сва плаћања по привременим ситуацијама и окончаној ситуацији вршити Републички завод за заштиту споменика културе.

Измена  Уговора

Члан 15.
		Уколико се укаже потреба за изменом Уговора у складу са условима прописаним чл. 156. – 161. Закона о јавним набавкама, Наручилац ће закључити анекс Уговора са Привредним субјектом. 

Раскид  Уговора

Члан 16. 
		Наручилац задржава  право да једнострано раскине овај Уговор уколико на основу дневника радова утврди да Привредни субјект у току реализације овог Уговора касни са извођењем радова дуже од 15 (петнаест) календарских дана.
		Наручилац задржава право да једнострано раскине овај Уговор уколико се у току релизације овог Уговора од стране Наручиоца  констатује да извршени радови не одговарају прописима или стандардима за ту врсту посла и квалитету наведеном у понуди Привредног субјекта, а Привредни субјектније поступио по примедби Наручиоца.
		Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са овим Уговором.

Члан 17. 
		За све што овим Уговором није посебно утврђено важе одредбе Посебних грађевинских узанси, Закона о планирању и изградњи и Закона о облигационим односима.
Члан  18.
Прилози и саставни делови уговора су:
		- Конкурсна документација;
		- Понуда Привредног субјекта
		
Члан  19.
Све евентуалне спорове уговорне стране ће решавати споразумно. 
Уколико не дође до споразума, надлежан је Привредни суд у Београду.

Члан  20.
	Овај Уговор је састављен у 4 (четири) истоветна примерка од којих свака уговорна страна задржава по 2 (два) примерка.


ЗА ПРИВРЕДНОГ СУБЈЕКТА                                          ЗА НАРУЧИОЦА

__________________________                                ____________________________
 ________________________                                       Горан Васић, в.д. директора
(име и презиме, функција)
